
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 228
din 18 decembrie 2014
privind folosinţa cu titlu gratuit a  Sălii de Sport „Radu Voina” 
de către Asociaţia Clubul Sportiv „Pro Tineret” Sighişoara

 pentru antrenamente şi desfăşurarea etapelor din liga a II-a de fotbal în sală

Consiliul Local al Municipiului Sighişoara, întrunit în şedinţă ordinară;
Luând act de referatul de aprobare al Primarului municipiului, înregistrat cu nr. 26946/11.12.2014 şi de proiectul de hotărâre propus de domnii consilieri locali Sîrbu Iulian şi Pop Claudiu, înregistrat cu nr. 26942/11.12.2014, în calitate de iniţiatori, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere solicitarea formulată de domnul Rohan Eroftei Marian, în calitate de secretar al Asociaţiei Clubul Sportiv „Pro Tineret” Sighişoara către grupul de consilieri locali ai Uniunii Independente pentru Sighisoara, înregistrată la Municipiul Sighişoara cu nr. 26359/04.12.2014, cu referire, în esenţă, la iniţierea unui proiect de hotărâre privind folosinţa cu titlu gratuit a Sălii de Sport „Radu Voina” de către Asociaţia Clubul Sportiv „Pro Tineret” Sighişoara pentru antrenamente şi desfăşurarea etapelor din liga a II-a de fotbal în sală, în care activează Clubul Sportiv „Pro Tineret” Sighişoara şi care este afiliat la Federaţia Română de Fotbal;

Având în vedere oportunitatea şi necesitatea sprijinirii acestei echipe de fotbal în sală, în scopul promovării sportului sighişorean, a spiritului de echipă şi practicării fotbalului în sală, în municipiul nostru, în condiţiile în care Clubul Sportiv „Pro Tineret” Sighişoara nu beneficiază de sprijin financiar din partea Municipiului Sighişoara;

Având în vedere prevederile art. 858 – 870, art. 874 şi art. 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 69/2000, legea educaţiei fizice şi sportului, cu modificările şi completările ulterioare;

Având în vedere Raportul de specialitate al Direcţiei Administrarea Patrimoniului, înregistrat cu nr. 26944/11.12.2014, prin care se propune aprobarea folosinţei cu titlu gratuit a Sălii de Sport „Radu Voina” de către Asociaţia Clubul Sportiv „Pro Tineret” Sighişoara pentru antrenamente şi desfăşurarea etapelor din liga a II-a de fotbal în sală, îndeplinindu-se prevederile legale;
Având în vedere avizele favorabile ale comisiilor de urbanism şi juridică;
În temeiul art. 36 (2) lit. „c” şi „d”, (5) lit. „a”, (6) lit. „a” pct. 6 şi (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se aproba folosinţa cu titlu gratuit a Sălii de Sport „Radu Voina” de către Asociaţia Clubul Sportiv „Pro Tineret” Sighişoara, în perioada 01.01.2015 - 31.12.2015, pentru efectuarea antrenamentelor, în zilele de luni, miercuri şi joi şi în zilele de sâmbăta şi duminica, pentru desfăşurarea etapelor din liga a 2-a de fotbal în sală.

Art. 2. Programarea antrenamentelor şi a etapelor din liga a 2-a de fotbal în sală, care se vor desfăşura în Sala de Sport „Radu Voina”, se va face de către Compartimentul Administrarea Bazelor Sportive din cadrul Municipiului Sighişoara, astfel încât să nu perturbe activităţile desfăşurate de Centrul Naţional Olimpic de Excelenţă şi Handbal Club Municipal Sighişoara. 

Art. 3. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Direcţia Administrarea Patrimoniului, Compartimentul Administrarea Bazelor Sportive din cadrul Municipiului Sighişoara şi Asociaţia Clubul Sportiv „Pro Tineret” Sighişoara.

Art. 4. Prin grija d-nei  Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Gavrilă Ionel 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Viceprimar;

  1 ex. Secretar;
  1 ex. Direcţia Administrarea Patrimoniului ;

  1 ex. Compartimentul Administrarea Bazelor Sportive;
  1 ex. Asociaţia Clubul Sportiv „Pro Tineret” Sighişoara.

  8 ex. 
A.B./G.V.
